text: Badehotel skal lokke læger til Esbjerg
  14 december 2014 kl. 16.54
  Der er mangel på læger i Esbjerg. Nu lokker byen med ophold på badehotel.
  I visse dele af landet så er lægemangel et stort problem. Også i Esbjerg hvor der lige nu er fire ledige stillinger. Det kan inden for næste år blive til flere læger. For der er rigtig mange ældre læger i byen, der snart kan øjne en pension.
  Det kan betyde, at esbjergenserne om få år får alvor vil mangle læger.
  Derfor skal der gøres noget. Nu lokker de i Esbjerg lægerne med et weekendophold på Hjerting Badehotel. Her inviterer de i januar interesserede læger, med partner, til rekrutteringsweekend på det kendte badehotel.
  - Det er ikke hyperkritisk, men i løbet af ganske kort tid vil vi have brug for mange læger der har for et generationsskifte, så derfor er det vigtigt, at vi viser rettidig omhu og prøver at se om vi kan lokke nogle unge læger til derover, siger Frank Ingemann Jensen, afdelingschef i Region Syddanmark.
  Det er den 23. og 24. januar at Region Syddanmark inviterer på rekrutteringsweekend.
  